**Tájékoztató a Váci Városfejlesztő Kft. közérdekű adatainak megismeréséről, a közérdekű adatok igénylésének szabályairól**

*(kivonat a Szabályzat alapján)*

**A Váci Városfejlesztő Kft., mint adatkezelő (a továbbiakban: *Adatkezelő*) teljes - a közérdekű adatok megismerésére irányuló igények teljesítési rendjéről szóló - szabályzatának** (a továbbiakban: ***Szabályzat***) **elérhetősége:**

[www.vacholding.hu](http://www.vacholding.hu)

**A közérdekű adat, valamint közérdekből nyilvános adat (a továbbiakban együttesen: *Közérdekű adat*) megismerésére irányuló igény benyújtásának módja:**

Közérdekű adat megismerése iránt bárki – szóban, írásban vagy elektronikus úton – igényt nyújthat be.

* Írásban: 2600 Vác, Köztársaság út 34. postai címen
* Szóban: 2600 Vác, Köztársaság út 34. ügyfélfogadási időben
* Elektronikus úton: info@vacholding.hu

**A közérdekű adatok megismerésére irányuló igények teljesítésének rendje:**

A közérdekű adat megismerésére irányuló igénynek Adatkezelő, az igény beérkezését követő legrövidebb idő alatt, legfeljebb azonban **15 (tizenöt) napon belül** tesz eleget.  Amennyiben az adatigénylés jelentős terjedelmű, illetve nagyszámú adatra vonatkozik, vagy az adatigénylés teljesítése Adatkezelő alaptevékenységének ellátásához szükséges munkaerőforrás aránytalan mértékű igénybevételével jár, a határidő egy alkalommal, **15 (tizenöt) nappal meghosszabbítható**. Erről az igénylőt az igény beérkezését követő **15 (tizenöt) napon belül** Adatkezelő tájékoztatja.

Ha az igényből nem állapíthatók meg a teljesítéshez szükséges információk, illetve az adatigénylés – vagy annak bizonyos része - nem egyértelmű, akkor az Adatkezelő felhívja az igénylőt az igény pontosítására. Ha az adatigénylő az adatigénylés pontosítására irányuló felhívásra határidőben nem válaszol, az igénylést – illetve az igénylés adott részét - visszavontnak kell tekinteni. Erre az adatigénylőt a pontosítás elvégzésére vonatkozó felhívásban figyelmeztetni kell.

Az igény teljesítésének megtagadásáról, annak indokaival, valamint az igénylőt az Infotv. törvény alapján megillető jogorvoslati lehetőségekről való tájékoztatással együtt, az igény beérkezését követő **15 (tizenöt) napon belül** írásban vagy - ha az igényben elektronikus levelezési címét közölte - elektronikus levélben értesíteni kell az adatigénylőt.

A szóban előterjesztett igényt akkor lehet szóban teljesíteni, ha az alábbi feltételek teljesülnek

a) az igényelt adat – a Váci Városfejlesztő Kft. kiadmányaiban, honlapján vagy más módon jogszerűen már nyilvánosságra került;

b) az igény a Váci Városfejlesztő Kft. hatáskörére, eljárására, az alkalmazott jogszabályokra vonatkozó általános tájékoztatással teljesíthető;

c) és a fenti feltételek fennállása esetén az igénylő szóban kéri a választ.

Az Infotv. 29. § (3)-(6) bekezdéseiben foglaltak szerint a Váci Városfejlesztő Kft. az igényelt adatokért költségtérítést kérhet, melynek összegét az igénylővel előzetesen közölni kell. A költségtérítés összegét és megfizetésének módját az igény kézhezvételét követő **15 (tizenöt) napon belül** kell közölni az igénylővel.

Az igénylő a költségtérítésről kapott tájékoztatás kézhezvételét követő **30 (harminc) napon belül** nyilatkozik arról, hogy az igénylését fenntartja-e. A tájékoztatás megtételétől az igénylő nyilatkozatának az Adatkezelőhöz való beérkezéséig terjedő időtartam az adatigénylés teljesítésére rendelkezésre álló határidőbe nem számít bele. Ha az igénylő az igényét fenntartja, a költségtérítést az Adatkezelő által megállapított, legalább **15 (tizenöt) napos** határidőben köteles az Adatkezelő részére megfizetni.

Ha az adatigénylés teljesítése Adatkezelő alaptevékenységének ellátásához szükséges munkaerőforrás aránytalan mértékű igénybevételével jár, vagy az a dokumentum vagy dokumentumrész, amelyről az igénylő másolatot igényelt, jelentős terjedelmű, illetve a költségtérítés mértéke meghaladja a közérdekű adat iránti igény teljesítésért megállapítható költségtérítés mértékéről szóló 301/2016 (IX.30.) számú Kormányrendeletben (a továbbiakban: ***Kormányrendelet***) meghatározott összeget, az adatigénylést a költségtérítésnek az igénylő általi megfizetését követő **15 (tizenöt) napon belül** kell teljesíteni. Arról, hogy az adatigénylés teljesítése Adatkezelő alaptevékenységének ellátásához szükséges munkaerőforrás aránytalan mértékű igénybevételével jár, illetve a másolatként igényelt dokumentum vagy dokumentumrész jelentős terjedelmű, továbbá a költségtérítés mértékéről, valamint az adatigénylés teljesítésének a másolatkészítést nem igénylő lehetőségeiről az igénylőt az igény beérkezését követő **15 (tizenöt) napon belül** tájékoztatni kell.

Kelt: 2020. november 27.

**Váci Városfejlesztő Kft.**

*Adatkezelő*